โกหกว่า ท้อง คิดว่าเขาต้องเลือก
ช่วงนี้การเมืองกำลังเข้มข้นเหลือเกินค่ะ ใช้วิจารณญาณกันเยอะๆ และอย่าลืมไปใช้สิทธิของความเป็นคนไทยให้เต็มที่ในการเลือกผู้นำของเรา ถ้าเป็นไปได้ แยกการเมืองออกจากเรื่องของหัวใจ ถ้าในครอบครัวเห็นไม่ตรงกัน เปลี่ยนบทสนทนาเป็นเรื่องอื่นๆ ดีกว่า การเมือง ไม่ควรเป็นเรื่องทำให้บ้านแตกนะคะ,พื้นที่ของเราตรงนี้ ไม่แตะการเมือง แตะเฉพาะเรื่องของหัวใจอย่างเดียวค่ะ ไม่นานมานี้ได้อ่านคำถามหนึ่งที่น้องส่งมา เลยคิดว่าอยากเอามาตอบตรงนี้ เผื่อเป็นวิธีคิดให้กับหลายๆ คน โดยเฉพาะใครก็ตามที่กำลังกดดันให้คนรักแสดงความชัดเจนในความสัมพันธ์ ด้วยการบอกกันว่า ท้อง,อย่ากดดันใคร ด้วยการใช้ชีวิตน้อยๆ มาเป็นตัวประกันเลย ไม่ว่าจะเป็นเรื่องจริงหรือโกหก ลูกควรเกิดมาจากความรักและความพร้อม คือครอบครัวต้องอบอุ่นพร้อมพอในการต้อนรับเขา ไม่ใช่ให้เขาเกิดจากความผิดพลาด ประมาท หรือแม้แต่เพื่อเรียกร้องความรับผิดชอบ ให้ผู้ชายตอบให้ได้ว่าเขาจะเลือกใคร ฉันท้องนะ ฉันเหนือกว่าใครๆ ที่เธอคบอยู่ เพราะนี่คือลูกเธอ แค่คิดก็ผิดแล้ว ถ้าจะเลือกกัน ขอให้เลือกเพราะเธอมีใจ ไม่ใช่กลัวใครๆ หาว่าไม่รับผิดชอบ เลยยอมเป็นพ่อของลูก แต่ไม่ผูกพันกับแม่ จะยิ่งรู้สึกแย่กว่านี้ ถ้าคนสองคนยังไม่ได้รักกันดีดันมีภาระ บางคู่ ลำพังตัวเองยังรับผิดชอบไม่ไหว จะเอาวุฒิภาวะที่ไหนไปดูแลลูก,น้องยกเรื่องนี้มาโกหก ดีแค่ไหนที่ตอนสารภาพ เขาไม่บอกเลิกเราตั้งแต่ตอนนั้น ความรักที่เริ่มต้นด้วยความไม่จริงใจ คิดว่าเขาหลอกง่าย เขาควรมีใจขนาดไหนให้กับคนที่คิดว่าเขาโง่ เรื่องท้องเป็นเรื่องใหญ่ น้องยังโกหกได้ นับประสาอะไร กับเรื่องผู้ชายก่อนหน้าเขา ต่อให้ใจกว้างแค่ไหน ไม่มีใครอยากได้ผู้หญิงที่ถูกกอดมาแล้วทั่วราชอาณาจักร ตอนเริ่มรัก มักอะไรก็ได้ นานๆ ไป พอหมดใจ อะไรก็เป็นสาเหตุที่ทำให้เขาไล่เราไปได้ทั้งนั้น ที่สำคัญ คบกันไม่กี่เดือน เคลื่อนตัวไปอยู่บ้านเขาซะแล้ว อะไรที่ได้ไปง่าย เวลาเสียไป เขาก็เลยไม่เสียดายเท่าไร แถมตั้งเงื่อนไขแสนจะเห็นแก่ตัว มีเราอยู่ในบ้าน แต่เขาสามารถไปเบิกบานกับผู้หญิงที่ไหนก็ได้ เราอยู่ตรงนั้นในฐานะอะไร แฟนเก่าที่เขาไม่เอา แต่ไม่ทิ้ง ผู้หญิงอย่างเราจะมีค่าตรงไหน ต่อให้เขายังไม่มีใคร แค่ไม่มีใจให้เราก็จบได้แล้ว อย่ามัวไปหาเหตุผลเลยว่า ทำไมมาบอกเลิกตอนนี้ ด้วยเหตุที่เราผ่านผู้ชายมาเยอะ แต่ก่อนยังรับได้เลย ได้เหตุผลไป ก็ไม่ช่วยให้อะไรดีขึ้น ไม่ว่าที่มาคืออะไร ที่ไปคือเขาบอกเลิกเรา คนอยากจะไปพูดอะไรก็ได้ที่ทำให้เขารู้สึกผิดน้อยที่สุดเพื่อหยุดความสัมพันธ์กับเรา  ,ถ้าอยู่ในห้องเขาแล้วเราไร้ค่า เดินออกมาเถอะ วันไหนที่เขาจะพาใครมาอยู่ในห้อง จะได้ไม่ต้องเกรงใจเรา ตอนนี้ต่อให้อยู่ข้างๆ เขา ยังบอกตัวเองไม่ได้เลยว่าเราเป็นอะไรกัน และตั้งแต่วันนี้ ใช้สติไตร่ตรองดีๆ อย่าคิดว่าการหลอกใคร จะได้ความจริงใจกลับมา คุณค่าของเรา อยู่ที่เราวางตัวยังไง อย่ายอมรับเงื่อนไขของคนมักง่าย ยิ่งเขาไม่ให้เกียรติเรามากเท่าไหร่ เรายิ่งต้องให้เกียรติตัวเราเองมากเท่านั้นค่ะ
ถ้าอยู่ในห้องเขาแล้วเราไร้ค่า เดินออกมาเถอะ วันไหนที่เขาจะพาใครมาอยู่ในห้อง จะได้ไม่ต้องเกรงใจเรา ตอนนี้ต่อให้อยู่ข้างๆ เขา ยังบอกตัวเองไม่ได้เลยว่าเราเป็นอะไรกัน
ความรัก,ตั้งครรภ์,คนดังนั่งเขียน,ดีเจพี่อ้อย,ผู้หญิง,โกหกว่าท้อง